**Izziņa par atzinumos sniegtajiem iebildumiem**

**Ministru kabineta rīkojuma projektam „Par nekustamā īpašuma pirkšanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 18. septembris (elektroniskā saskaņošana) | |
| Saskaņošanas dalībnieki | Tieslietu ministrija | |
| Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas 2019. gada 30. augusta atzinums Nr.1-9.1/884 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Ministru kabineta rīkojuma projekts, protokola projekts, sākotnējās ietekmes novērtējuma ziņojums (anotācija) un paskaidrojošie materiāli. | **Tieslietu ministrija**  Nekustamā īpašuma novērtējumā "No nekustamā īpašuma "Dauguļi" (kadastra Nr. 40940130001), kas atrodas Vecumnieku novada Vecumnieku pagasta, atdalītas zemes vienības, Dauguļi V1007" ar kadastra apzīmējumu 40940130116 novērtējums" ir atainota savstarpēji pretrunīga informācija. No vienas puses tiek apgalvots, ka "Uz zemes vienības ir augoši koki. Vērtējamā objekta kopīpašnieki nav izteikuši vēlmi kokus izmantot pašpatēriņam, līdz ar to aprēķināti atsavināšanas rezultātā radušies zaudējumi saistībā ar atsavināmajā zemes gabala daļā augošajiem kokiem." Taču šāds zaudējumu aprēķins nav norādīts novērtējumā. No otras puses novērtējumā pievienots dokuments, kurā norādīts, ka īpašnieki uz zemesgabala augošos kokus izmantos pašpatēriņam. Lūdzam skaidrot, vai novērtējumā ir vai nav ņemti vērā uz zemes gabala augošie koki. | **Iebildums ņemts vērā**  Satiksmes ministrija vērš uzmanību, ka vērtējumā atspoguļotā informācija ir patiesa un vērtējuma slēdzienā aprēķinātā atlīdzība ir bez kokiem. | Tiek pievienots papildus paskaidrojošais materiāls. |
| 2. | Ministru kabineta rīkojuma projekts, protokola projekts, sākotnējās ietekmes novērtējuma ziņojums (anotācija) un paskaidrojošie materiāli. | **Tieslietu ministrija**  No rīkojuma projektam pievienotajiem paskaidrojošiem dokumentiem izriet, ka atsavināmo nekustamo īpašumu īpašnieks ir veicis darbības, lai sakārtotu savu īpašumu, proti, atdalītu konkrētu ceļa vajadzībām nepieciešamo zemes vienību un Nekustamā īpašuma valsts kadastra informācijas sistēmā (NĪVKIS) šai zemes vienībai noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā. Turklāt minētais ir veikts 15.10.2018. Tas ir pozitīvi vērtējams, ja nekustamā īpašuma īpašnieks kā krietns un rūpīgs saimnieks veic nepieciešamās darbības, lai informācija par viņam piederošo nekustamo īpašumu būtu aktuāla. Savukārt no otras puses nav atbalstāma prakse, ka institūcija Sabiedrības vajadzībām nepieciešamā nekustamā īpašuma atsavināšanas likuma 18. panta pirmajā daļā noteikto paziņojumu par nekustamā īpašuma atsavināšanu sūta uzreiz pēc tam, kad nekustamā īpašuma īpašnieks ir sakārtojis savu īpašumu. Šajā gadījumā minētais paziņojums ir nosūtīts 06.12.2018. Lūdzam skaidrot, vai institūcija bija sazinājusies ar nekustamā īpašuma īpašniekiem pirms 06.12.2018. un kādi ir galvenie iemesli, kādēļ institūcija nosūtīja nekustamā īpašuma paziņojumu tikai pēc tam, kad dati bija atjaunoti NĪVKIS. | **Iebildums ņemts vērā**  **(tiek sniegts skaidrojums)**  Ņemot vērā Tieslietu ministrijas lūgumu Satiksmes ministrija informē, ka ar nekustamā īpašuma īpašniekiem tika runāts gan pirms mērniecības, gan mērniecības procesa laikā. Galvenais iemesls, kādēļ paziņojums tika sūtīts pēc mērniecības procesa pabeigšanas (nekustamā īpašuma datu atjaunošanas Nekustamā īpašuma valsts kadastra informācijas sistēmā) ir nekustamā īpašuma īpašnieku mantojuma tiesību kārtošana.  Papildus vēršam uzmanību, ka Satiksmes ministrijas ieskatā noteiktā atlīdzība ir taisnīga, kas arī tiek norādīts anotācijā. | Ministru kabineta rīkojuma projekts, protokola projekts, sākotnējās ietekmes novērtējuma ziņojums (anotācija) un paskaidrojošie materiāli. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mārtiņš Jansons, Satiksmes ministrijas Juridiskā departamenta

Nekustamo īpašumu nodaļas vecākais referents

Tālr.67028037, e-pasts: martins.jansons@sam.gov.lv